Motî:emey - Wikipedia

# Motî:emey

### Èn årtike di Wikipedia.

emey [divancete]

1. didins, divins. Foirt sûteymint, li manifesse aveut metou emey les Walons tos les cis ki boutèt et k' avént bouté el Walonreye (Guy Denis). Dj' esteu en on cinema, el sipexheur, emey des djins k' dji n' kinoxheut nén (J.M. Masset). F. parmi.

2. e plin mitan di. I s' batnut emey l' rowe. Cwand on tchait emey les schaesseus, i fåt waitî di n' nén atraper èn ôte sol capotene. Çoula clapéve come ene mwin al djaive emey l' vizaedje (J.M. Masset). Les årdjintenes, Ripordjetêyes di pieles, emey leus djondès foyes, Tchantént on grand magnificåte (A. Lovegnée). Pierdou emey ses tuzaedjes, Batisse fouri sbaré cwand ki l' telefone xhilta (L. Mahin). Et portant, la, pierdowe, florixhant emey ci dezert cial, emey l' ivier, mågré l' djalêye, une pitite coxhete di brouhire (A. Nicolet). Vola k' emey li plinne, dji m' sin tot disseulé (L. Remacle). F. au beau milieu de. >> emey djeu: å mitan do djeu, sins k' on vs preye. >> emey voye: djusse å mitan inte deus plaeces. F. à mi-chemin.

3. (tot cåzant d' on moumint) al mitan di. Oyi, mins, i m' faleut fé m' båbe tos les djoûs, et laver mes pîs emey samwinne (J. Lahaye). Disbåtchî, disseulé, Marco Pantani a stî rtrové moirt en ene tchambe d' otel, emey fevrî 2004 (L. Mahin). F. en milieu de.. >> emey cwareme: al mitan do cwareme. F. à la mi-carème.

Disfondowes: èmèy, èmé, ami, èmi.

| emîtrin, emîtrinne [o.f.n. & addj.]

1. li ci (cene) k' est å mitan. C' est on rotaedje wice ki les pus coraedjeus fjhèt 20 km, les emîtrins dijh, djusse po-z etertini l' coir, et les pormoenneus, cénk. rl a: mîtrin.

2. (pus stroetmint, mot d' acleveu) coshet dedja spani, mins nén co bon po touwer (di 30, 40 kilos). On dit eto: nourin; rl a: cråxhoe.

3. mitan mitan. C' est èn ome ki n' est ni gros ni greye, il est emîtrin. C' esteut des emîtrinnès crompires. F. moyen.

4. nén foirt bon (boune), djonne vatche repleneye trop djonne. Passer s' tins avou des emîtrinnes, c' est po piede si cou a mietes (J. Lahaye). F. médiocre.

Disfondowes: èmîtrin, èmîtrin.ne, èmétrin, èmètrin, amîtrin, èmètrène.

Etimolodjeye: bodje "emey", cawete -rin, ristitchî T pa assaetchance di "divantrin".

| emîtrinnmint [adv.] mitan mitan, nén trop bén. F. médiocrement, passablement, moyennement.

Disfondowes: èmîtrin.n'mint, èmétrin.n'mint èmétrén'mint.

Parintêye:

- mîtrin
- mitan (d' ene plaece).
  - miermitan.
- mitan (d' ene termene di tins)
- dimey

Mots d' aplacaedje :

- emeymont (o.n.)

Prin del pådje «http://wa.wikipedia.org../../../e/m/e/Mot%C3%AE%7Eemey.html»

##### Views

- Årtike
- Copene
- Modêye d' asteure

##### Cweri